‫להסתובב קצת או שאני בסדר?‬
‫התחלתי לעבוד ככתב לענייני מאפיה‬ ‫בפוקס 29 בשנת 1994,‬
‫ודיווחתי על ג'ואי מרלינו במשך זמן רב.‬
‫תקופת המבחן של מרלינו אולי הסתיימה,‬ ‫אך ימיו באור הזרקורים בהחלט לא.‬
‫חבר בארגון של מרלינו‬ ‫שם את ידיו על למבורגיני גנובה.‬
‫מרלי… רגע, יש משאית.‬
‫ג'ואי מרלינו קיבל הרבה כותרות‬ ‫כי הוא היה צעיר נועז ורהבתני.‬
‫הוא התלבש יפה.‬ ‫הוא החזיק את עצמו כמו שצריך.‬
‫הוא היה שחצן.‬
‫ג'ו, מה דעתך על זה שתקופת המבחן הסתיימה?‬
‫טוב. אנחנו נוסעים לדיסני וורלד.‬ ‫-לדיסני וורלד?‬
‫כשהוא היה נכנס לחדר, הוא היה כובש את החדר.‬
‫כשהוא הלך למועדון לילה,‬ ‫אנשים פינו לו דרך, חבלי הקטיפה נפתחו,‬
‫וג'ואי מרלינו נכנס פנימה.‬
‫ג'ואי הפך לסלבריטי.‬
‫ג'ואי לא פחד ממצלמות או מכתבים.‬
‫הוא היה יכול‬ ‫לקבל את המילה האחרונה בכל שיחה.‬
‫פעם אמרתי לו, "ג'ו, שמענו שיצא עליך חוזה.‬
‫"והמספר ששמענו הוא חצי מיליון דולר",‬
‫אז הוא עצר לרגע, ואמר…‬
‫בשביל חצי מיליון דולר הייתי הורג את עצמי.‬
‫זה קלאסי.‬
‫הוא ידע לתמרן את הרחובות, את התקשורת,‬
‫הוא פשוט מבחור מבריק‬ ‫בכל מה שנוגע ללהיות גנגסטר.‬
‫אם לפני עשר שנים מישהו היה חוזה‬ ‫שתעמוד פה, יום לפני חג ההודיה,‬
‫ותחלק לאנשים 500 תרנגולי הודו, היית מאמין?‬
‫כן.‬
‫התקשורת מתה על הרעיון של הדון של השכונה‬
‫שדואג לתושבים המקומיים.‬
‫זה סיפור נהדר שמוכר עיתונים.‬
‫אבל בעיני האף-בי-איי,‬ ‫הוא היה מאפיונר, לא נדבן.‬
‫והיה צריך לעצור אותו.‬
‫לילדים חסרי בית אין כלום.‬
‫אני תמיד נותן לאנשים.‬ ‫זה לא הופך אותי לרע, נכון?‬
‫- מלחמת הכול בכול: פילדלפיה נגד המאפיה -‬
‫התחלתי את הקריירה כשוטר במדים‬
‫עם כלב כשותף.‬
‫היה כיף, למען האמת,‬
‫להיות ברחובות, לרדוף אחרי הרעים.‬
‫אבל הצטרפתי לאף-בי-איי‬ ‫כי רציתי לחקור את הפשע המאורגן.‬
‫אחרי שסטנפה נכנס לכלא,‬
‫הייתה דאגה אדירה‬
‫כי מרלינו והאקדוחנים הצעירים‬ ‫היו עדיין ברחובות.‬
‫הימורים לא חוקיים, הלוואות לא חוקיות,‬
‫סחר בסמים, רצח.‬
‫התפקיד שלי ושל הצוות שלי‬
‫היה לבצע מעצרים ולהוציא אותם מהרחובות.‬
‫היו לנו נכסים שעקבו אחרי ג'ואי בלי הפסקה.‬
‫הם ניסו להשיג מידע כמו לאן ג'ואי הולך,‬
‫עם מי הוא מסתובב, ואם הם הצליחו,‬
‫גם מה הוא עושה.‬
‫הבעיה הייתה שג'ואי מרלינו‬ ‫לא רצה לחזור לכלא.‬
‫אף אחד לא רוצה.‬
‫אז היה קשה מאוד לעקוב אחריו.‬
‫תשע, חמש, שבע.‬
‫הם חיים עם המראות. כל הזמן במראה האחורית,‬
‫כל הזמן במראת הצד.‬
‫הוא נוסע במכונית ופונה פנייה קיצונית.‬
‫אם תפנה כמוהו, הוא ידע שאתה עוקב אחריו.‬
‫ג'ואי נהיה אדם‬ ‫שקשה לתפוס, שקשה להערים עליו.‬
‫ג'ואי תמיד הקדים‬ ‫את החבר'ה האלה בעשרה צעדים.‬
‫חלק גדול היה שכל, וחלק גדול היה מזל.‬
‫אבל שילוב של שניהם הופך אותך למסוכן מאוד.‬
‫הצוות שלי בנה תיק‬ ‫על בסיס החוק נגד פשע מאורגן.‬
‫האמנו שמרלינו מעורב‬
‫בארגון סחיטה מושחת.‬
‫קודם כול היינו צריכים להוכיח שיש ארגון.‬
‫אחר כך להוכיח‬ ‫שהוא מושחת בגלל פעילות פלילית.‬
‫- ראיות לפעילות פלילית -‬
‫לא הצלחנו להתקדם בדרך של קבלת מידע פנימי.‬
‫התקבלה החלטה לצלם בווידאו‬
‫את הבאים והיוצאים מקפה אווניו.‬
‫קפה אווניו היה המקום של ג'ואי,‬ ‫מקום הבילוי שלו,‬
‫הוא מכר שם סיגרים וכאלה דברים.‬
‫היינו משחקים‬ ‫בקלפים או בקוביות בחדר האחורי.‬
‫זה מקום שהחבר'ה היו‬ ‫צוחקים בו אחד על השני, מתגרים אחד בשני.‬
‫זה היה העניין.‬
‫זה מקום הבילוי שלהם,‬ ‫אבל זה לא אומר שיש שם פעילות פלילית.‬
‫ג'ואי והעמיתים שלו היו שם כל יום.‬
‫אנג'לו לוץ, דני ד'אמברוז'ה,‬ ‫סטיבי מאזון, ג'ורג' בורגזי.‬
‫הרשימה נמשכת עוד ועוד.‬
‫המצלמה בקפה אווניו עזרה לנו להבין‬
‫עם מי ג'ואי התרועע ובאיזו תדירות.‬
‫בתביעת פשע מאורגן‬
‫צריך להוכיח שקיים ארגון,‬
‫וההוכחה שהוא הבוס,‬
‫ושמספיק אנשים מזהים ומכבדים את זה,‬
‫הייתה הראיה הבודדת החשובה ביותר.‬
‫אבל לא השגנו ראיות לפשעים.‬
‫זה היה מאתגר מאוד.‬
‫יש לך חבורה של אנשים שגדלו ביחד,‬
‫נענשו ביחד, הלכו לבית ספר ביחד,‬ ‫הלכו לנשפים ביחד.‬
‫הם חוו מוות במשפחה,‬ ‫והם עברו את כל זה ביחד.‬
‫הקשר היה ככה…‬ ‫לא היה סיכוי שהממשלה תשבור אותו.‬
‫ג'ואי מרלינו והכנופיה שלו…‬
‫הם ידעו מה הוביל לכך‬ ‫שחברים שהיו בארגון לפניהם‬
‫נכנסו לכלא.‬
‫והם למדו מזה.‬
‫הם הקפידו מאוד על האופן‬ ‫שבו הם דיברו על העסקים שלהם‬
‫ועל האנשים איתם הם דיברו.‬
‫באף-בי-איי התאהבו‬ ‫ברעיון של עד שישתף פעולה,‬
‫מאפיונר שהם יצליחו להעביר לצדם.‬
‫ואני חושב שבשלב הזה‬
‫סוכני אף-בי-איי ניסו לפנות לרון פרוויטי.‬
‫פרוויטי עבד בבתי קזינו‬ ‫באטלנטיק סיטי כקצין ביטחון.‬
‫אחר כך הוא פוטר בגלל גניבה.‬
‫בסופו של דבר הוא נעצר‬ ‫על ידי משטרת ניו ג'רזי בחשד לסחיטה.‬
‫תיארת את עצמך כ"עבריין כללי".‬
‫למה התכוונת?‬
‫לא התמחיתי בשום דבר,‬ ‫אבל אין הרבה פשעים שלא ביצעתי.‬
‫החלטנו לנסות להפוך אותו לעד שמשתף פעולה.‬
‫בתור עובד במשרד התובע הפדרלי,‬
‫לא היו לי אשליות לגבי רון פרוויטי.‬
‫הוא היה פשוט פושע.‬
‫אבל יכולנו להשתמש בו‬ ‫כדי להשיג ראיות נגד ג'ואי מרלינו.‬
‫נסעתי לפגוש את פרוויטי‬ ‫מחוץ להמונטון בדרום ניו ג'רזי.‬
‫אני זוכר רק שחשבתי,‬
‫כשהוא נכנס, שהוא היה אדם גדול מאוד.‬
‫פרוויטי היה אדם מחוספס.‬
‫הוא היה קצת קשוח, איש מהרחוב.‬
‫כמו שמאפיונר אמור להיות.‬
‫החלטנו להציע לו חוזה שהיה הגון לדעתנו,‬
‫אלפיים דולר לשבוע‬ ‫בתמורה לכך שהוא יישא מכשיר ציתות,‬
‫ויאסוף על פי הנחיתנו ראיות‬
‫לפעילויות הפליליות השונות‬ ‫של המאפיה בפילדלפיה.‬
‫החיים שלו היו בסכנה.‬
‫הוא ידע את זה. אנחנו ידענו את זה.‬
‫אבל בסופו של דבר, הוא הסכים.‬
‫למה?‬
‫כי הוא לא רצה ללכת לכלא,‬ ‫והוא אהב כסף מזומן.‬
‫אבל הבעיה הייתה שפרוויטי ומרלינו‬
‫פשוט לא היו קרובים במיוחד.‬
‫מרלינו קצת נזהר מפרוויטי.‬
‫היו מכשולים שהיינו צריכים להתגבר עליהם.‬
‫ג'ואי לא בטח ברון פרוויטי.‬ ‫אף אחד לא בטח ברון פרוויטי.‬
‫אם ראית פעם מישהו‬ ‫שפשוט לא בטחת בו, הוא היה כזה.‬
‫אבל אנשים עשו עסקים עם רון פרוויטי,‬ ‫כי הם ראו דרך להרוויח.‬
‫רון פרוויטי, הוא נוכל, הוא יודע לתמרן.‬
‫ומבחינת ג'ואי מרלינו,‬ ‫כל דבר היה עניין של כסף.‬
‫המטרה הייתה לדאוג‬ ‫שלפרוויטי תהיה גישה למרלינו,‬
‫שהוא יקנה את אמונו של מרלינו,‬ ‫באמצעות מחוות וכבוד.‬
‫זה כל מה שהיה חשוב לג'ואי,‬
‫כסף ו"הם חושבים שאני חשוב".‬
‫נתנו לרון שעון רולקס סאבמרינר‬
‫משובץ ביהלומים‬
‫כדי שייתן למרלינו כמתנה, כמחוות כבוד.‬
‫ג'ואי בלע את הפיתיון בלי לחשוב פעמיים.‬
‫מרלינו הזמין את פרוויטי לדבר על עסקים.‬
‫הרגשנו שאנחנו סוף סוף במסלול הנכון.‬
‫וזה גרם לאף-בי-איי להרחיב את הצוות.‬
‫הגעתי לפילדלפיה,‬
‫ושיבצו אותי ליחידת הפשע המאורגן.‬
‫הייתי בן 27,‬ ‫זה היה היום הראשון שלי באף-בי-איי,‬
‫והרגשתי שנכנסתי לסרט.‬
‫אחד מהסוכנים אמר לי,‬ ‫"אנחנו הולכים לפגוש את פרוויטי.‬
‫"הוא ייפגש עם ג'ו מרלינו.‬ ‫בוא נתקין עליו ציתות".‬
‫טיטקום היה חדש לגמרי.‬
‫חשבתי שמתקן ציתות‬ ‫על רון פרוויטי הוא הזדמנות נהדרת‬
‫להראות לטיטקום‬ ‫שאנחנו לא לומדים פה מספרים באקדמיה.‬
‫זה מה שאנחנו עושים כל יום.‬
‫אז נכנסתי לחדר השינה שלו,‬ ‫והוא לבש חלוק רחצה ותחתונים.‬
‫ויש לו מגן אשכים.‬
‫רון היה בערך 1.80 מטר, 145 ק"ג, קירח.‬
‫הוא עמד שם ככה,‬
‫עם חלוק פתוח, ושאל, "מי הילד הזה?"‬
‫הדבקתי סרט הדבקה מהטבור שלו עד לחזה,‬
‫הכנסתי את מכשיר ההקלטה למגן האשכים,‬
‫והסתכלתי מסביב, כאילו, "זה אמיתי?‬
‫"ככה זה עובד? אתם צוחקים עליי?"‬
‫ככה זה באף-בי-איי, כנראה.‬
‫רון הלך לפגוש את מרלינו באווניו קפה.‬
‫והם התחילו לדבר על עסקים.‬
‫ואם מרלינו חש חוסר אמון‬ ‫כלפי פרוויטי, הוא הלך והתפוגג.‬
‫פרוויטי ישב בפגישה עם הרגליים על השולחן.‬
‫הוא הסתכל למטה,‬
‫וראה חלק ממכשיר ההקלטה‬
‫משתרבב מקצה הג'ינס שלו,‬
‫כך שכל מי שרצה היה יכול לראות אותו.‬
‫זה מסוכן להדהים,‬
‫כי אם הם יגלו שהוא משתף פעולה,‬
‫הם ודאי ינסו להרוג אותו.‬
‫בלי להתרגש,‬
‫הוא פשוט שיכל רגליים,‬ ‫הניח את כפות הרגליים על הרצפה,‬
‫והסתיר אותו לגמרי.‬
‫צריך עצבים מפלדה כדי לעשות דבר כזה.‬
‫בסוף הפגישה, מרלינו אמר לו‬
‫שהגיע לידיהם משלוח‬ ‫של אופניים גנובים ושל מזון לתינוקות,‬
‫ושאל את פרוויטי‬ ‫אם הוא חושב שהוא יוכל למכור אותם.‬
‫היו להם אנשים שהיו פורצים‬ ‫למתחם הרכבת בדרום פילדלפיה,‬
‫וגונבים מכולות שילוח.‬
‫הם לא ידעו מה יש במכולות.‬
‫הם היו פשוט מחברים משאית ונוסעים.‬
‫העסקה נסגרה.‬
‫פרוויטי חזר למרלינו עם מעטפה,‬ ‫ואמר, "הנה החלק שלך".‬
‫עכשיו הוכחת שאנחנו יכולים לעשות עסקים.‬
‫עכשיו מרלינו הנחה את פרוויטי‬ ‫לקנות סחורה גנובה.‬
‫זה עוד שלב בדרך להרשעה של מרלינו ואחרים‬
‫במעורבות בארגון פשע מושחת.‬
‫זאת הייתה תוצאה נהדרת.‬
‫מרלינו התחיל לבטוח בפרוויטי יותר.‬
‫חשבנו שזה רק עניין של זמן‬
‫עד שמרלינו ייתן לפרוויטי משהו יותר רציני.‬
‫יום אחד רון נפגש עם מרלינו.‬
‫הוא חזר אחרי הפגישה‬
‫ואמר לנו שג'ואי הכיר לו‬ ‫את "האיש שלו" בבוסטון.‬
‫בובי לואיסי.‬
‫בובי היה אחד מהשחקנים הגדולים במאפיה.‬
‫לבובי היה עבר של סמים.‬
‫בובי לואיסי היה ידוע כסוחר סמים,‬
‫והאמנו שהוא עדיין סוחר בסמים.‬
‫למה מרלינו רצה שפרוויטי יעבוד עם לואיסי?‬
‫כי הוא ידע שלואיסי יכול למכור קוקאין.‬
‫למה זה חשוב? כי מרלינו ירוויח מזה.‬
‫כשג'ואי מציג אותם זה בפני זה,‬
‫פרוויטי ברגע של גאונות אסטרטגית,‬
‫עונה לג'ואי,‬
‫"מעולה, גם לי יש מישהו בבוסטון",‬
‫במחשבה שתהיה לנו הזדמנות להחדיר סוכן סמוי.‬
‫ג'ון טרי התקשר אליי.‬
‫הוא אמר, "יש לנו הזדמנות פז.‬
‫"יש לנו סיכוי לבנות תיק‬ ‫נגד לואיסי בבוסטון ומרלינו בפילדלפיה".‬
‫אלה היו שני שמות קסומים מבחינת האף-בי-איי.‬
‫האדרנלין השפיע עליי, ואמרתי, "כן.‬
‫"איפה אני נרשם?"‬
‫הרעיון היה שלואיסי‬ ‫ימכור קוקאין למייק מקגוון,‬
‫ולואיסי ייתן למרלינו חלק מהסכום שיתקבל.‬
‫כך יהיה קשר בין מרלינו‬ ‫לבין מכירת הסמים למקגוון.‬
‫סיפור הכיסוי היה שמייק עוסק ביבוא ויצוא,‬
‫שזה שם קוד ל"אני יכול למכור סמים,‬ ‫אני יכול למכור סחורה גנובה".‬
‫זה תפור להיות כל מה שתרצה.‬
‫- בוסטון -‬
‫היה לי עסק בשדה התעופה לוגן.‬
‫"אייריש אינטרנשונל אופיס".‬
‫וכיוון שהייתי אמור לעסוק במוצרים איריים,‬
‫המשרד היה מלא בדגלי אירלנד, בובות, שדונים.‬
‫נמאס לי לגמרי מדברים איריים.‬
‫כשהתכוננו לפגישה הראשונה,‬
‫הצוות הטכני הגיע למשרד שלי‬
‫והתקין מכשירי האזנה וצילום,‬
‫והמצלמה הותקנה מאחורי השולחן, בתוך שעון.‬
‫יכולנו לצלם ולראות את המאפיונרים בבירור.‬
‫ברור וקל מאוד לזהות מי הם.‬
‫והשמע… פשוט לא מקבלים‬ ‫הזדמנויות כאלה לעתים קרובות.‬
‫הפגישה הראשונה, זה היה יום גדול,‬
‫כי בעצם עשיתי מולם אודישן.‬
‫- מייק מקגוון‬ ‫"מייק האירי" -‬
‫ואם הייתי נכשל באודישן,‬
‫היינו מסיימים בבוסטון תוך יום אחד.‬
‫אם הפגישה הראשונית לא מוצלחת,‬ ‫לא רק שהמבצע הסמוי גמור,‬
‫יש גם סכנה משמעותית שפרוויטי ומייק מקגוון‬
‫ייפגעו או ייהרגו.‬
‫צריך לסובב את זה…‬ ‫-כן, כן.‬
‫אתה על חבל דק, ואין רשת ביטחון.‬
‫מעידה אחת, ואתה עלול להיהרג.‬
‫- בובי לואיסי‬ ‫קאפו בבוסטון -‬
‫יש לי חברה חוקית ליבוא ויצוא.‬
‫רון עובר פה מדי פעם.‬
‫בחודש שעבר עשינו כמה דברים שהועילו לשנינו.‬
‫ניסיתי לשכנע אותם‬ ‫שאני עובד טוב עם פרוויטי,‬
‫שהוא הרוויח בזכותי הרבה בפילדלפיה,‬ ‫ושאני יכול לעשות אותו דבר בבוסטון.‬
‫אני רוצה שתעבוד איתו. מה שהוא יגיד.‬ ‫הוא האיש לעבוד איתו, אתה מבין?‬
‫איך שהוא עושה את זה. בסדר?‬
‫באותו שלב, לואיסי ופרוויטי ביקשו ממני‬
‫לצאת מהחדר כדי לדבר בפרטיות.‬
‫רוצה לאכול משהו?‬ ‫-כן.‬
‫תן לי לדבר עם החברים שלי, מייק.‬
‫הייתי לחוץ מאוד.‬
‫אלפי מחשבות עוברות לך בראש.‬
‫הוא בפרנויה. הוא פוחד. הוא לחוץ.‬
‫הוא…‬
‫לפעמים פרנויה זה דבר טוב.‬
‫הם דיברו בערך חמש דקות,‬
‫ואז חזרתי פנימה.‬
‫ואז הוא אמר…‬
‫אתה איתנו. אתה לא צריך לדאוג בגלל שום דבר.‬
‫"אתה איתנו."‬
‫במאפיה, "אתה איתנו" זאת אמירה חשובה מאוד.‬
‫הוא אמר, "אתה תעבוד בשבילי, תחת חסותי".‬
‫בפנים הרגשתי, "בום".‬
‫לא יכולנו לקבל תוצאה טובה יותר.‬
‫זה הזמן להתחיל לעבוד ולארגן כמה עסקאות.‬
‫מייק היה בפנים,‬
‫והתקדמנו התקדמות משמעותית.‬
‫מה העניינים?‬
‫אתה יודע, אותו חרא.‬
‫עכשיו יכולנו לעבור לשלב הבא,‬
‫להציג את עסקת הקוקאין.‬
‫בובי, התחלתי להתקשר לאנשים.‬
‫יש לי בחור עם יהלומים.‬
‫אה, היהלומים.‬
‫הוא מדבר על שישים‬ ‫או שבעים אלף דולר של יהלומים.‬
‫אמרתי ללואיסי שהאיש שנתן לי יהלומים‬
‫רוצה תמורתם לא מזומן אלא קוקאין.‬
‫זה המשלוח הראשון, בערך 16,000.‬
‫והוא רוצה ללכת על שלוש לבנים.‬
‫אה, הוא רוצה להחליף?‬ ‫-הוא רוצה להחליף.‬
‫הוא רוצה להחליף.‬
‫הוא רוצה שלוש לבנים תמורת היהלומים.‬
‫"שלוש לבנים" זה ביטוי סלנג‬ ‫שהמשמעות שלו היא שלושה ק"ג קוקאין.‬
‫אני יכול לדבר איתך לרגע?‬
‫הסתבכנו.‬
‫יצאתי אחריו החוצה לחדר מדרגות.‬
‫אתה חייב להבין שבשלוש השנים האחרונות‬
‫איבדתי בגלל זה יותר מ-18 איש,‬
‫זה החליש אותי מאוד. אתה מבין אותי?‬
‫ואני לא רוצה שום קשר לזה.‬
‫הפגישה הזאת הייתה מכרעת,‬
‫ואם זה לא יצליח, הסיכון גדול.‬
‫אני מבין את הסיכון.‬ ‫-כן.‬
‫אני יודע שזה טירוף להיתפס עם זה.‬
‫אבל יש לי אנשים לבנים בפרברים‬ ‫שרוצים את החרא הזה.‬
‫תקשיב, לא משנה מה אתה רוצה לעשות,‬ ‫שאלוהים יברך אותך.‬
‫אני מקווה שתרוויח מיליון דולר.‬ ‫אני פשוט לא רוצה שום קשר לזה.‬
‫זה היה יום רע.‬
‫העסקה לא הסתדרה.‬
‫עבדנו קשה כדי שזה יקרה,‬
‫אבל אם אני לא אצליח‬ ‫לעשות את העבודה שלי, זה הסוף.‬
‫עסקת הקוקאין, היא לא קרתה.‬
‫זה היה חור שחור גדול במבצע.‬
‫ואז פרוויטי ארגן שיחת ועידה‬
‫עם לואיסי בבוסטון ומרלינו בפילדלפיה,‬
‫כדי לנסות להחזיר את העסקה למסלול.‬
‫הימרנו על הכול בשיחה הזאת.‬
‫הלו?‬
‫היי, חבר. מה נשמע?‬ ‫-היי, מה קורה?‬
‫חכה, אני צריך להעלות את הבחור השני על הקו.‬
‫הלו?‬
‫היי, חבר.‬ ‫-כן, חבר.‬
‫מה נשמע?‬ ‫-מה קורה?‬
‫החבר שלנו פה על הקו.‬
‫אה, כן? כן!‬ ‫-כן, חבר.‬
‫הבחור ההוא, תעשה בשבילו מה שצריך?‬
‫אה, כן. זה הולך להיות.‬
‫הבחור ההוא, תעשה בשבילו מה שצריך?‬
‫"הבחור ההוא, תעשה בשבילו מה שצריך?"‬
‫הבחור הוא הסוכן הסמוי שלנו, מייק מקגוון,‬
‫וכשג'ואי מרלינו שאל את השאלה הזאת‬ ‫הוא אישר את עסקת הסמים.‬
‫בשפה מאוד מוצפנת,‬
‫אבל ברורה לגמרי לסוכנים ולמאפיונרים,‬
‫מרלינו נתן אור ירוק לעסקת הסמים.‬
‫עכשיו ג'ואי מעורב, במילים שלו.‬
‫שיחת הטלפון הייתה ב-28.‬
‫ובשלושים באפריל,‬
‫פשוט ישבתי במשרד שלי,‬
‫והייתה דפיקה בדלת.‬
‫עמד שם אדם זר.‬
‫הוא אמר שלואיסי שלח אותו.‬
‫היי, הפקקים היו נוראים.‬
‫כשהוא הציג את עצמו,‬ ‫הוא הציג את עצמו כבובי קרוזה.‬
‫זיהיתי את השם מיד בגלל אבא שלו,‬
‫שגם הוא היה במאפיה.‬
‫נתראה בעוד שעה, בערך.‬
‫בסדר.‬
‫בסדר?‬ ‫-ביי.‬
‫בסדר, ביי.‬
‫בסדר.‬
‫חבל שיש לך את החלון המזוין הזה.‬
‫הוא העיר על החלון.‬
‫הוא היה זהיר.‬
‫הוא הניח את המזוודה על השולחן שלי,‬
‫ופתח אותה.‬
‫אני יכול לתת לך את זה?‬ ‫-כן.‬
‫מה אתה אומר?‬
‫היו בפנים שתי חבילות, שני ק"ג קוקאין.‬
‫טוב, זה בטח הקוד. "215" אומר לך משהו?‬
‫215, פילדלפיה.‬
‫על שתיהן היה כתוב "215".‬
‫215 הוא אזור החיוג של פילדלפיה.‬
‫מבחינתי, כסוכן אף-בי-איי,‬
‫זה בדיוק כמו לחתום‬ ‫על החבילות בשם ג'ואי מרלינו.‬
‫ברור שזאת לא הפעם הראשונה שלך,‬
‫לפי איך שאתה מטפל בעניינים.‬ ‫אני אוהב את איך שאתה עובד.‬
‫כן, בהחלט.‬ ‫-הכול הסתדר.‬
‫אנחנו נעשה עבודה טובה ביחד.‬
‫הכול צולם.‬
‫הקוקאין עבר ידיים. העסקה הושלמה.‬
‫אבל זה בפני עצמו לא היה מספיק.‬
‫לסרטון הזה היה פוטנציאל‬ ‫להפוך לראיה מרשיעה.‬
‫אבל לואיסי לא נגע בסמים או בכסף.‬
‫אז עדיין לא היה לנו מספיק‬ ‫כדי לחבר את הנקודות.‬
‫- פילדלפיה -‬
‫בפילדלפיה,‬
‫היו פשעים חמורים שלא פוענחו‬
‫שניסינו לקבל עליהם מידע…‬
‫- מי הרג את אנתוני טורה? -‬
‫כדי לבדוק אם לג'ואי מרלינו היה קשר אליהם.‬
‫- האם החיסול היה מסר? -‬
‫קיבלנו מידע על עמית ותיק שלו, ראלף נטאלי,‬
‫שהשתחרר מהכלא‬ ‫אחרי 15 שנות מאסר בגין עבירות סמים.‬
‫נטאלי ומרלינו שוכנו יחד בכלא.‬
‫הם רקמו תוכנית‬
‫להשתלט בסופו של דבר על המאפיה של פילדלפיה.‬
‫ג'ואי מרלינו היה למעשה תחת ראלף נטאלי.‬
‫ראלף נטאלי קיבל את ברכת חמש המשפחות‬
‫לרשת את סטנפה.‬
‫אבל ג'ואי מרלינו‬
‫היה הכוח האמיתי.‬
‫מה עם ג'ו? אפשר לשאול אותך עליו?‬
‫ג'ו הוא צעיר טוב ורציני.‬ ‫זה כל מה שאני יכול להגיד.‬
‫אם הייתי בצרה או בשוחה בקרב,‬ ‫הייתי רוצה להיות עם ג'ו מרלינו.‬
‫ראלף נטאלי הוא הבוס,‬ ‫וג'ואי מרלינו הוא הסגן שלו.‬
‫אבל כמו כל בובה אחרת,‬
‫ג'ואי משך בחוטים מאחורי הגב של ראלף.‬
‫הוא לא היה נאמן לג'ואי.‬
‫תוך כדי שעקבנו אחרי מרלינו,‬
‫אישרתי 18 תצהירי האזנת סתר‬
‫כדי לצותת לראלף נטאלי.‬
‫כטכנאי,‬
‫אתה בעצם פורץ עם אישור חוקי.‬
‫אז מישהו במקרה נכנס,‬
‫אין לדעת מה יקרה.‬
‫הדירה של ראלף נטאלי‬
‫הייתה בבניין רב קומות.‬
‫הוא היה בקומה העליונה,‬ ‫הם קראו לה "הפנטהאוז".‬
‫ראלף היה באטלנטיק סיטי,‬
‫והם ציפו שהוא יהיה שם כל הלילה.‬
‫התפקיד שלנו היה להיכנס בחשאי‬
‫כדי להתקין מיקרופונים בסלון שלו.‬
‫טכנאי המנעולים הצליחו לפתוח את הדלת.‬
‫והחתול רץ ישר לדלת.‬
‫בשנייה האחרונה,‬
‫אחד מטכנאי המנעולים הצליח לחסום את החתול.‬
‫אחרת היינו רודפים אחריו בכל הבניין.‬
‫זה לא היה טוב.‬
‫היינו שם והטמנו מיקרופונים.‬
‫והסוכן שהיה במעקב הודיע לנו,‬
‫"צריך לעוף מפה,‬
‫"נטאלי בדרך חזרה".‬
‫לא היה לנו הרבה זמן.‬
‫כולנו עצרנו והתחלנו לסדר.‬
‫יצאנו משם לפני שהוא הגיע הביתה.‬
‫קלטנו כמה קטעי שיחות בהאזנות.‬
‫גילינו שנטאלי והחתן שלו‬
‫ייצרו ומכרו מתאמפטמין.‬
‫ההקלטות לא הפלילו את מרלינו,‬
‫אבל זאת הייתה התפתחות משמעותית.‬
‫באותו שלב קיבלנו החלטה לעצור את נטאלי.‬
‫היום, האף-בי-איי הודיע‬ ‫על מעצרו של ראלף נטאלי,‬
‫הבוס של לה קוזה נוסטרה‬ ‫בפילדלפיה ובדרום ניו ג'רזי,‬
‫והפעם בחשד לקשירת קשר לסחר במתאמפטמין,‬
‫בו היו מעורבים חמישה‬ ‫מאפיונרים מוכרים מהאזור.‬
‫המעורבות של ראלף בעסקי המתאמפטמין‬
‫הייתה גזר דין מוות מבחינתו.‬
‫הוא היה סוחר סמים מורשע.‬
‫הוא ירצה מאסר ארוך יותר מהחיים שלו.‬
‫אז הייתה החלטה אסטרטגית שלנו‬
‫לוודא שנזרע את הזרעים,‬
‫כדי שהוא ידע שאם הוא יחליט‬ ‫שהוא רוצה לדבר על אפשרות של שיתוף פעולה,‬
‫נהיה פתוחים לזה.‬
‫אבל הוא הקדיש את חייו למאפיה,‬
‫והוא לא התכוון לדבר.‬
‫אז הלחץ להגיע למרלינו הלך והתחזק.‬
‫חשבנו שאנחנו רוצים יותר וצריכים יותר.‬
‫אז עכשיו הכול היה תלוי במייק מקגוון.‬
‫- בוסטון -‬
‫במשרד התובע הפדרלי לא חשבו‬
‫שהצלחנו לקשר את לואיסי לעסקת הקוקאין,‬
‫למרות שהוא ארגן אותה,‬ ‫למרות שיחת הטלפון יומיים קודם לכן.‬
‫אבל הייתי חייב להגיד להם‬
‫שלא היה סיכוי שלואיסי ייגע פיזית בקוקאין.‬
‫ככה הבוסים האלה חושבים,‬
‫שאם הם לא ייגעו בחומר, הם יהיו בסדר.‬
‫באותו שלב התוכנית הייתה‬ ‫שאם נצליח להשיג עוד קוקאין,‬
‫אני אנסה לשלם ישירות ללואיסי.‬
‫אני בטלפון, אני כבר בא.‬ ‫-בסדר.‬
‫באותו יום הייתי במשרד,‬ ‫ובדיוק כמו עם קרוזה באפריל,‬
‫הייתה דפיקה בדלת.‬
‫זה היה טומי וילסון, חבר בארגון של לואיסי.‬
‫נסעתי ברכבות בכל מקום.‬ ‫-מה שלומך?‬
‫טוב. אני הולך למות.‬
‫יש בעיות?‬
‫לא, ממש לא, מייק.‬
‫וילסון הביא איתו שקית נייר,‬
‫ובתוכה היה עוד ק"ג קוקאין.‬
‫זה הטוב, נכון?‬ ‫-כן.‬
‫הבחור שלך אמור להיות מרוצה מאוד.‬ ‫נראה לי שמעכשיו יהיה קוק טוב.‬
‫הוא נכנס למשרד,‬ ‫מוציא מהשקית שלו ק"ג קוקאין,‬
‫ומכניס אותו לשקית שמייק נתן לו.‬
‫זה מעבר לכל ספק סביר.‬
‫בובי מגיע?‬ ‫-לא.‬
‫כי אני צריך לדבר איתו.‬
‫רצינו לוודא שלואיסי‬ ‫קשור ישירות למשלוח הזה.‬
‫אז כשלואיסי התקשר,‬
‫אמרתי לו שלא סמכתי על וילסון עם הכסף.‬
‫שהוא יצטרך לבוא לפגוש אותי מחוץ למשרד שלי.‬
‫אני הסוכן המיוחד רוברט קאלן.‬
‫אנחנו באזור רחוב מילק מספר 171,‬
‫השעה בערך 14:05,‬
‫ואני מצלם סוכן סמוי‬
‫בצומת הרחובות מילק ואינדיה‬ ‫בבוסטון, מסצ'וסטס.‬
‫מייק הגיע לשם מוקדם, כמובן, הוא סוכן סמוי,‬
‫הוא רצה לוודא שהוא מרגיש בנוח.‬
‫המיקום אידאלי. יש שם אנשים שמסתובבים.‬
‫אף אחד לא יראה אותנו.‬
‫תוך שעה, לואיסי הגיע בהליכה במורד הרחוב.‬
‫ההזדמנות היחידה שלנו‬
‫לצלם את לואיסי לוקח כספי סמים.‬
‫בדיוק כשעמדתי למסור לו 24,000 דולר,‬
‫רכב מסחרי חסם את עמדת המעקב.‬
‫אז לקחתי את הכסף בחזרה.‬
‫כשהרכב עבר,‬
‫שילמתי לו.‬
‫הכול היה ברור לגמרי.‬
‫בערך ב-14:10,‬
‫בובי לואיסי עוזב, אחרי שקיבל את הכסף‬
‫מסוכן סמוי, בטנדר מתוצרת דודג'.‬
‫אין יותר טוב מזה. זה הום ראן.‬
‫תפסנו אותו.‬
‫- סחר בסמים -‬
‫היה לנו סרטון של לואיסי‬ ‫מקבל כסף עבור קוקאין.‬
‫במשרד התובע הפדרלי החליטו‬
‫שיש מספיק ראיות כדי להתקדם.‬
‫היו לנו ראיות לפשעים חמורים,‬
‫גביית דמי חסות, סחר בסמים,‬
‫ועכשיו, סוף סוף,‬ ‫הגיע הזמן לעצור את ג'ואי מרלינו.‬
‫הבוקר בסביבות שבע,‬ ‫סוכני אף-בי-איי הגיעו לדירה בקומה השנייה‬
‫ועצרו את ג'ואי מרלינו בן ה-37.‬
‫למה שלא תכתבו בעיתון‬ ‫שהם נתנו לי צו שלא כתוב בו כלום?‬
‫את קרובת משפחה שלו?‬ ‫-אני האמא!‬
‫את האמא?‬ ‫-תעופי מפה.‬
‫הרחקנו אותו מהרחוב,‬
‫ביחד עם כמה עמיתים וחברים שלו,‬
‫שהרכיבו את הצמרת של המאפיה של פילדלפיה.‬
‫אנו פה היום כדי להכריז‬ ‫על מעצרם של 11 בני אדם,‬
‫ביניהם ג'וזף מרלינו,‬
‫לאחר חקירות אינטנסיביות וארוכות‬
‫של פעילות הלה קוזה נוסטרה.‬
‫נטען שמרלינו ושלושה אחרים קשרו קשר‬
‫להפיץ קוקאין,‬
‫ושהקוקאין נמכר‬
‫לאדם שהיה למעשה סוכן סמוי של האף-בי-איי.‬
‫צלה של המאפיה ריחף‬ ‫מעל פילדלפיה במשך זמן רב מאוד.‬
‫אולי הגיע הזמן לראות את האור.‬
‫זה היה רציני.‬
‫מרלינו יעמוד סוף סוף למשפט.‬
‫אחרי המעצר של מרלינו,‬
‫נאמר לי להגיע לבית המשפט של מחוז קמדן.‬
‫ראלף נטאלי הובא לאחד מחדרי העדים.‬
‫הוא אמר לי שהוא רוצה לשתף פעולה.‬
‫זה היה פשוט רגע מדהים.‬
‫ראלף נטאלי היה הבוס הראשון במאפיה,‬
‫בהיסטוריה של המאפיה האמריקאית,‬
‫שהחליט לשתף פעולה.‬
‫וקיבלנו את שיתוף הפעולה שלו.‬
‫ראלף נטאלי הבין‬ ‫שאם הוא יורשע בעבירת הסמים הזאת,‬
‫הוא יקבל גזר דין‬
‫שיקשה עליו מאוד לצאת אי פעם מהכלא.‬
‫העובדה שנטאלי משתף פעולה עם התביעה‬ ‫היא אולי הסוד השמור ביותר בעולם.‬
‫מקורות ברשויות החוק מוסרים‬ ‫שנטאלי מרבה לדבר.‬
‫הוא מספר על מעשי רצח‬ ‫ועל פעילויות אחרות של המאפיה.‬
‫ראלף, המלשן, הבוגד.‬
‫זה היה מגעיל.‬
‫תודה לאל שהוא לא היה מעורב בווייטנאם.‬
‫הוא היה מוותר על כל ארצות הברית.‬
‫אני לא מבין את זה.‬
‫אני ישבתי יותר מ-32 שנה,‬ ‫ולרגע לא עלה בדעתי להלשין.‬
‫ואני לא סובל אותם.‬
‫יש כל כך הרבה מלשנים, ולכל אחד יש פודקאסט.‬
‫העסקה עם ראלף עזרה לנו‬ ‫להוסיף רצח וניסיון לרצח‬
‫לכתב האישום נגד מרלינו והכנופיה שלו.‬
‫עכשיו היינו צריכים להוכיח‬ ‫את מה שטענו שהם עשו‬
‫לעיני חבר מושבעים‬ ‫ובו 12 אנשים שלא יודעים על זה שום דבר.‬
‫אל תיפול.‬ ‫-ג'ואי, מה שלומך?‬
‫המשפט של סטנפה היה גדול,‬ ‫אבל זה היה עוד יותר גדול.‬
‫המון תקשורת.‬
‫מה שלומך היום?‬
‫יש לך משהו לומר?‬ ‫-לא.‬
‫היה קשה למצוא מקום.‬
‫כי הבוס של המאפיה, ראלף נטאלי, עמד להעיד‬
‫נגד ג'ואי מרלינו והכנופיה שלו.‬
‫ראלף הועלה לדוכן העדים.‬
‫האתגר היה לגבות ממנו עדות‬
‫כך שהמושבעים יאמינו לו.‬
‫היית חבר בארגון פשע?‬
‫כן, הייתי.‬
‫מה שם הארגון?‬ ‫-לה קוזה נוסטרה.‬
‫ומה זה "לה קוזה נוסטרה"?‬
‫לה קוזה נוסטרה היא ירידה לגיהינום.‬
‫לא משנה אם מדובר בסחיטה, במכות‬
‫או ברצח,‬
‫כשאתה עולה לדרגה של בוס,‬
‫אתה שולט על כולם ועל הכול.‬
‫זה ג'ואי מרלינו.‬
‫נטאלי בן ה-65 הודה‬ ‫בכך שירה למוות בשני אנשים.‬
‫הוא אומר שהוא קשר קשר‬ ‫עם מאפיונרים אחרים כדי להרוג שישה אחרים.‬
‫נטאלי אפילו סיפר על טקס הקבלה שלו למאפיה.‬
‫הוא אומר שלא אחר מג'ואי מרלינו‬
‫השביע אותו בשבועה הסודית של המאפיה.‬
‫ראלף נטאלי היה חלק אחד בפאזל.‬
‫אבל כדי להרשיע צריך את כל התמונה.‬
‫עם הסרטון של מייק‬
‫וההקלטות של פרוויטי,‬
‫חשבנו שיש לנו מספיק.‬
‫עכשיו היינו צריכים לחכות‬ ‫שהמושבעים יחזרו עם פסק דין.‬
‫המשפט נמשך ארבעה חודשים,‬
‫וכשהמושבעים חזרו עם פסק הדין,‬
‫הייתי אומר שהוא היה מפתיע.‬
‫ג'ואי מרלינו, בוס המאפיה הצעיר והקשוח,‬
‫נמצא בדרכו לכלא, אך לא למאסר עולם.‬
‫בהחלטה מדהימה,‬
‫המושבעים דחו את האישומים ברצח ובסחר בסמים,‬
‫והרשיעו את מרלינו ואת עמיתיו‬ ‫בגביית דמי חסות.‬
‫ג'ואי הורשע בסחיטה,‬ ‫בהלוואות לא חוקיות, בהימורים,‬
‫אבל לא ברצח, בניסיון לרצח או בסחר בסמים.‬
‫את הסחר בסמים הם הפסידו‬ ‫כי ג'ואי היה מאוד מעורפל בהקלטות.‬
‫תעשה בשבילו מה שצריך?‬
‫אי אפשר היה לדעת על מה ג'ואי דיבר.‬
‫איפה בהקלטה הוא דיבר על קוקאין?‬
‫ג'ואי הצליח להיחלץ מהסחר בסמים,‬
‫למרות שהחבר'ה שלו בבוסטון הורשעו.‬
‫המושבעים דחו את עדותו‬ ‫של הבוס שהפך למודיע, ראלף נטאלי,‬
‫כאשר זיכו את מרלינו וששת הנאשמים האחרים‬
‫מ-11 חיסולים וניסיונות לרצח.‬
‫ראלף הוכתם בגלל העבר הפלילי שלו.‬
‫הוא היה אמור לקבל מאסר עולם,‬
‫ולדעתי המושבעים חשבו‬ ‫שהוא מוכן להגיד כל דבר כדי להימנע מזה.‬
‫פסק הדין הצביע על כך.‬
‫התאכזבנו כי לא קיבלנו‬ ‫הרשעות ברצח ובסחר בסמים.‬
‫אבל ג'ואי מרלינו ואחרים קיבלו עונשי מאסר‬
‫של עד 14 שנה בכלא פדרלי.‬
‫העיר בהחלט הייתה מסוכנת פחות‬ ‫כשמרלינו היה מאחורי הסורגים.‬
‫כל הבוסים מתים או בכלא. פשוט מאוד.‬
‫ואני בטוח שזה ימשיך.‬
‫אנחנו נמשיך לחקור את הפשע המאורגן,‬
‫ונמשיך לתבוע בהצלחה.‬
‫מה שסוכני האף-בי-איי‬ ‫השיגו באותה תקופה היה,‬
‫פעם אחרי פעם,‬
‫ניצחון של רשויות החוק על הפשע המאורגן.‬
‫וכל הרשעה החלישה את משפחת הפשע.‬
‫האם המאפיה קיימת עד היום? כן.‬
‫האם יש לה את אותה עוצמה, את אותם רווחים?‬
‫האם הם אלימים ורצחניים כמו פעם?‬
‫לא, הם לא.‬
‫בשנות התשעים,‬
‫האף-בי-איי חיסל‬ ‫את הנהגת המאפיה של פילדלפיה,‬
‫וכן כמה חברים בכירים וזוטרים.‬
‫המאפיה של פילדלפיה הושמדה,‬ ‫ולא חזרה לעצמה מאז.‬
‫ראלף נטאלי נידון ל-13 שנות מאסר‬
‫בגין סחר בסמים, גביית דמי חסות ומתן שוחד.‬
‫הוא ריצה שש שנות מאסר,‬ ‫ומת בינואר 2022 בגיל 86.‬
‫ג'ואי מרלינו ריצה 11 שנות מאסר‬ ‫מתוך ה-14 להן נידון.‬
‫הוא שוחרר ב-2011.‬
‫סוכני האף-בי-איי עדיין עוקבים אחריו.‬
‫תרגום כתוביות: ברונק פרלמוטר‬